
az Európai Unió 2010-es pénzügyi évre vonatkozó, 10/2010. számú költségvetés-módosítási tervezetéről, III. szakasz – Bizottság

(0000/2010 – C7‑0000/2010 – 2010/2246(BUD))

Az Európai Parlament,

–
tekintettel az Európai Unió működéséről szóló szerződésre és különösen annak 314. cikkére, valamint az Európai Atomenergia-közösséget létrehozó szerződésre és különösen annak 106a. cikkére,

–
tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre
 és különösen annak 37. és 38. cikkére,

–
tekintettel az Európai Unió 2010-es pénzügyi évre szóló általános költségvetésére, amelyet 2009. december 17-én fogadtak el véglegesen
,

–
tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra
,

–
tekintettel az Európai Unió 2010-es pénzügyi évre vonatkozó, 10/2010. számú költségvetés-módosítási tervezetére, amelyet a Bizottság 2010. október 20-én terjesztett elő (COM(2010)0598),

–
tekintettel a Bizottság által 2010. november 26-án előterjesztett, a 2010. évi általános költségvetéshez fűzött 10/2010. számú költségvetés-módosítás tervezetre vonatkozó módosító indítványra,

–
tekintettel a 10/2010. számú költségvetés-módosítási tervezetre vonatkozó, a Tanács által 2010. ...-án/én megállapított álláspontra (0000/2010 – C7-0000/2010),

–
tekintettel eljárási szabályzatának 75b. és 75e. cikkére,

–
tekintettel a Költségvetési Bizottság jelentésére (A7-0000/2010),

A.
mivel a 2010-es általános költségvetésre vonatkozó 10/2010. sz. költségvetés-módosítási tervezet az alábbi elemeket tartalmazza:

–
nettó emelés a bevétel-előrejelzésben (466 millió EUR) a saját források és egyéb bevételek előrejelzésének felülvizsgálata után, 

–
a költségvetési tételek közötti kifizetéseket kiegyenlítő, úgynevezett globális átcsoportosítás keretében javasolt átsorolások figyelembevételét követően az 1a., 1b., 2. és 4. fejezet költségvetési tételei kifizetési előirányzatainak csökkentése (755,6 millió EUR), a költségvetés eddigi végrehajtása előrehaladásának figyelembevétele érdekében, 

–
a 06 04 14 04. jogcím létrehozása az európai gazdaságélénkítő terv alá tartozó, az energiahatékonyság és a megújuló forrásokból származó energia területén megvalósuló projektek finanszírozására, illetve a 26 01 51 31. jogcím létrehozása az úgynevezett II. típusú Európai Iskolákhoz való uniós hozzájárulásra, a 26. politikai területen (Bizottság – Igazgatás) belüli átcsoportosítás után rendelkezésre álló 4,83 millió EUR összegnyi, 2010-ben szükségessé váló kifizetési és kötelezettségvállalási előirányzatokkal,

–
az 1a. alfejezeten belül néhány intézkedés vonatkozásában a kötelezettségvállalási előirányzatok 15 millió EUR-s csökkentése, 

–
a 2. fejezeten belül a 05 02 03. költségvetési jogcímcsoport (Az 1. mellékletben nem szereplő termékekre vonatkozó visszatérítések) és a 05 02 12. költségvetési jogcímcsoport (Tej és tejtermékek) kötelezettségvállalási és kifizetési előirányzatainak 330 millió EUR-s csökkentése, valamint a tartalék kötelezettségvállalási előirányzatainak további 28 millió EUR-s és kifizetési előirányzatainak további 5 millió EUR-s csökkentése, 

B.
mivel a 10/2010. számú költségvetés-módosítási tervezetre vonatkozó módosító indítvány megszünteti a 2. fejezeten belül a 05 02 12. jogcímcsoport (Tej és tejtermékek, -280 millió EUR) és a 05 02 03. jogcímcsoport (Az 1. mellékletben nem szereplő termékekre vonatkozó visszatérítések, -50 millió EUR) kötelezettségvállalási előirányzatainak csökkentését az EMGA eredetileg vártnál nagyobb szükségletei, valamint a 2010-ben keletkezett, de fel nem használt célhoz kötött bevételek 2011-re történő átvitelének lehetősége miatt,

C.
mivel a 2010. évi kiadásokra gyakorolt átfogó hatást tekintve a kötelezettségvállalási előirányzatok 43 millió EUR-val, a kifizetési előirányzatok pedig 761 millió EUR-val csökkennek, 

D.
mivel az 1. számú módosító indítvánnyal módosított 10/2010. számú költségvetés-módosítási tervezet célja e költségvetési kiigazítás formális felvétele a 2010. évi költségvetésbe,

E.
mivel egy ilyen kiigazítás a tagállamoknak az európai költségvetéshez való végleges hozzájárulásának és az ideiglenes tizenkettednek  csökkenését is eredményezné abban az esetben, ha nem születik megállapodás 2010 vége előtt,

F.
mivel az egyeztetőbizottság 2010. november 15-i ülésén nem született megállapodás, nevezetesen a 10/2010. számú költségvetés-módosítási tervezet által létrehozott, az ITER-projekt 2012. és 2013. évi finanszírozási igényeit fedező 2010. évi kiegészítő tartalékok lehetséges felhasználásáról,

1.
tudomásul veszi az 1. számú módosító indítvánnyal módosított 10/2010. számú költségvetés-módosítási tervezetet;

2.
tudomásul veszi, hogy az Európai Unió működéséről szóló szerződés 314. cikkének (5) bekezdésében említett egyeztetőbizottság nem állapodott meg közös szövegben;

2.
[módosítás nélkül jóváhagyja / elutasítja / módosítja] az 1. számú módosító indítvánnyal módosított 10/2010. számú költségvetés-módosítási tervezetről szóló tanácsi álláspontot, és utasítja elnökét, hogy nyilvánítsa [elutasítottnak / véglegesen elfogadottnak] a(z) x/2010. számú költségvetés-módosítást, valamint hogy gondoskodjon annak közzétételéről az Európai Unió Hivatalos Lapjában;

3.
utasítja elnökét, hogy továbbítsa ezt az állásfoglalást a Tanácsnak és a Bizottságnak.

